**Αθήνα:** 30.03.2020

**ΑΝΑΚΟΙΝΩΣΗ**

**Μανώλης Γλέζος: Αθάνατος!**

Η Εθνική Συνομοσπονδία Ατόμων με Αναπηρία εκφράζει τα συλλυπητήριά της στην οικογένεια και στους οικείους του Μανώλη Γλέζου, που άφησε σήμερα την τελευταία του πνοή, πλήρης ημερών και αγώνων.

Ο Μανώλης Γλέζος, ενεργός στην πολιτική μέχρι το τέλος, μένει στην ιστορία ως ένα σύμβολο της αντίστασης των λαών στη ναζιστική κατοχή. Το κατέβασμα της ναζιστικής σημαίας, μαζί με τον Απόστολο Σάντα από την Ακρόπολη το 1941, τον καθιέρωσε ως λαϊκό ήρωα. Η πράξη τους ενέπνευσε τους Έλληνες που αντιστέκονταν ενάντια στον κατακτητή και καθιέρωσε και τους δύο ως σύμβολα αντίστασης κατά της χιτλερικής κατοχής. Μάλιστα ο Γάλλος στρατηγός Ντε Γκωλ χαρακτήρισε τον Μανώλη Γλέζο ως «Πρώτο παρτιζάνο της Ευρώπης».

Η Ελλάδα έχασε έναν σπουδαίο αγωνιστή, έναν άνθρωπο που είναι ταυτισμένο με τον αγώνα για ζωή με ελευθερία και κοινωνική δικαιοσύνη. Θα εμπνέει για πάντα όλους εκείνους που αγωνίζονται στο πλάι των καταπιεσμένων.

Ο Μανώλης Γλέζος πέθανε την ίδια ημέρα με τον Νίκο Μπελογιάννη. Αθάνατος!

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |